ใบความรู้
ชื่อหน่วยการเรียน พัฒนาการแห่งชีวิต ชื่อบทเรียน สังคมกับวัยรุ่น เรื่อง สื่อกับวิถีชีวิตของเยาวชน
----------------------------------------------------------------------------------------------------------------------------------

เนื้อหา
เยาวชนเป็นส่วนหนึ่งของสื่อ
	ไม่มีใครปฏิเสธว่า สื่อเป็นปัจจัยหนึ่งที่อยู่ในวิถีชีวิตของเยาวชนและส่งผลต่อความคิดและพฤติกรรมจริงๆ เราไม่สามารถป้องกันสื่อที่สร้างผลกระทบด้านลบกับชีวิตเยาวชนได้ ขณะเดียวกันสื่อก็เป็นเครื่องมือในการเปิดโลกทัศน์ เข้าถึงข้อมูลและให้การรับรู้ถึงสิ่งต่างๆ ในโลกใบนี้ได้ อิทธิพลของสื่อจึงมีผลกับชีวิตในระดับเซลล์สมอง ในระดับจิตวิญญาณ แต่ปรากฏการณ์ที่ผ่านมานั้น เยาวชนส่วนใหญ่เป็นผู้ใช้ผู้เสพสื่อ สื่อจึงเป็นส่วนหนึ่งของเยาวชน และเยาวชนเป็นส่วนหนึ่งของสื่อ เมื่อความสัมพันธ์ระหว่างสื่อกับเยาวชนแน่นแฟ้นอย่างนี้แล้ว พลังของสื่อย่อมมีอำนาจเหนือกว่าพลังของเยาวชนเป็นแน่
	
อิทธิพลของสื่อเชิงบ่มเพาะ
	อิทธิพลของสื่อที่เกิดขึ้นได้เนื่องจากสื่อเป็นส่วนหนึ่งในชีวิตของเยาวชน หากชวนกันวิเคราะห์
ความสัมพันธ์ของเยาวชนกับสื่อจะพบเห็นใน ๒ บทบาท คือบทบาทผู้รับสื่อ และบทบาทผู้ใช้สื่อ สื่อที่
เกี่ยวข้องกับบทบาทผู้รับสื่อ เช่น โทรทัศน์ วิทยุ เครื่องเล่น MP๓/CD ภาพยนตร์ หนังสือการ์ตูน เป็นต้น
สื่อที่เกี่ยวข้องกับบทบาทผู้ใช้สื่อ ได้แก่ โทรศัพท์ อินเทอร์เน็ต วิทยุชุมชน หอกระจายข่าว เสียงตามสาย
วีดีโอคลิป เป็นต้น ซึ่งไม่ว่าจะอยู่ในบทบาทไหน สื่อก็มีอิทธิพลในเชิงบ่มเพาะเรื่องต่างๆ ดังนี้บริโภคนิยม มีฟุ่มเฟือย (ช็อปไว้-ใช้แหลก) ฟาสต์ฟู้ด เสี่ยงต่อสุขภาพ รายจ่ายสูงทางเพศ เพศสัมพันธ์วัยเรียน ล่วงละเมิด หลงในมายาคติทางเพศ เสพติดเซ็กส์แนวโน้มบุคลิกและนิสัย ใช้ความรุนแรง มนุษย์สัมพันธ์ต่ำ โลกส่วนตัวที่สูง ครอบครัวถูกมองข้ามคนแปลกหน้าได้รับความไว้วางใจ

